**Ո Ր Ո Շ ՈՒ Մ**

**Կատարողական վարույթը կասեցնելու մասին**

17.04.2014թ. ք.Երևան

ՀՀ ԱՆ ԴԱՀԿ ապահովող ծառայության Երևան քաղաքի Արաբկիր և Քանաքեռ-Զեյթուն բաժնի հարկադիր կատարող, արդարադատության լեյտենանտ Գ.Մուրադյանս, ուսումնասիրելով 06.12.2013թ. վերսկսված թիվ 01/04-8364/13 կատարողական վարույթի նյութերը,

**Պ Ա Ր Զ Ե Ց Ի**

ՀՀ Երևան քաղաքի Կենտրոն և Նորք-Մարաշ վարչական շրջանների ընդհանուր իրավասության դատարանի կողմից 08.11.2013թ.-ին տրված թիվ ԵԿԴ 0191/17/13 կատարողական թերթի համաձայն պետք է պատասխանողներ «Բրեստ» ՍՊԸ-ից, Տիգրան Գալստյանից, Ավետիս Գալստյանից և «Ալֆա Վին» ՍՊԸ-ից համապարտության կարգով հօգուտ «Արմսվիսբանկ» ՓԲԸ-ի՝ բռնագանձման օրվա դրությամբ ՀՀ Կենտրոնական բանկի կողմից հրապարակված ԱՄՆ դոլարի նկատմամբ հայկական դրամի՝ արժութային շուկաներում ձևավորված միջին փոխարժեքով բռնագանձել՝

2.1. 27.818,59 ԱՄՆ դոլարին համարժեք ՀՀ դրամ և 300.000 ՀՀ դրամ, որից 26.321,22 ԱՄՆ դոլարը՝ չմարված հիմնական պարտավորության գումարն է, որից 7.580,11 ԱՄՆ դոլարը վարկի ժամկետանց մայր գումարն է: 962,48 ԱՄՆ դոլարին համարժեք ՀՀ դրամը՝ վարկի ժամկետային գումարի նկատմամբ հաշվարկված տոկոսները, որից՝ 862,37 ԱՄՆ դոլարին համարժեք ՀՀ դրամը ժամկետանց տոկոսներն են: 103,98 ԱՄՆ դոլարին համարժեք ՀՀ դրամը՝ վարկի ժամկետանց մայր գումարի վրա վարկային պայմանագրի 1.6. կետի համաձայն ՀՀ Կենտրոնական բանկի կողմից սահմանված բանկային տոկոսի հաշվարկային դրույքի չափով հաշվարկված տոկոսներն են: 430,91 ԱՄՆ դոլարին համարժեք ՀՀ դրամը՝ վարկային պայմանագրի 1.8. կետի համաձայն հաշվարկված տույժերն են, որից 316,32 ԱՄՆ դոլարին համարժեք ՀՀ դրամը՝ վարկի ժամկետանց մայր գումարի վրա հաշվարկված տույժերն են, 114, 59 ԱՄՆ դոլարին համարժեք ՀՀ դրամը՝ ժամկետանց տոկոսների վրա հաշվարկված տույժերը: 300.000 ՀՀ դրամը վարկային պայմանագրի 1.7. կետի համաձայն հաշվարկված տուգանքն է:

2.2. Վարկի մայր գումարի ժամկետային մնացորդին՝ 18.741,11 ԱՄՆ դոլարին համարժեք ՀՀ դրամի ժամկետային մնացորդին՝ սկսած 29.03.2013թ.ից մինչև պարտավորության փաստացի կատարման օրը հաշվեգրել և բռնագանձել վարկային պայմանագրի 1.2. կետով նախատեսված տոկոսներ՝ տարեկան 15 տոկոսի չափով:

2.3. Վարկի մայր գումարի ժամկետանց մնացորդին՝ այդ թվում նաև 28.03.2013թ.ից հետո ժամկետանց դարձող մնացորդին՝ սկսած 29.03.2013թ.ից, իսկ 28.03.2013թ.ից հետո ժամկետանց դարձող մնացորդին ժամկետանց դառնալու օրվանից մինչև պարտավորության փաստացի կատարման օրը, հաշվեգրել և բռնագանձել տոկոսներ ՀՀ Կենտրոնական բանկի կողմից սահմանված բանկային տոկոսի հաշվարկային դրույքի չափով:

2.4. Վարկի մայր գումարի՝ 28.03.2013թ.ից հետո ժամկետանց դարձող մնացորդին ժամկետանց դառնալու օրվանից մինչև ժամկետանց գումարների փաստացի վճարման օրը, հաշվեգրել և բռնագանձել վարկային պայմանագրի 1.8. կետով նախատեսված տույժեր՝ 0,1 տոկոսի չափով՝ յուրաքանչյուր ժամկետանց օրվա համար:

2.5. Վարկային պայմանագրով նախատեսված ժամկյետներում չվճարված տոկոսագումարների նկատմամբ սկսած 29.03.2013թ.ից մինչև ժամկետանց տոկոսագումարների փաստացի վճարման օրը, հաշվեգրել և բռնագանձել վարկային պայմանագրի 1.8. կետով նախատեսված տույժեր՝ 0,3 տոկոսի չափով՝ յուրաքանչյուր ժամկետանց օրվա համար:

2.6. Բռնագանձել նաև 179.374 ՀՀ դրամ՝ որպես հայցվոր «Արմսվիսբանկ» ՓԲԸ-ի կողմից նախապես վճարված արբիտրաժային վճարի գումար:

Գումարների բռնագանձումը տարածել վարկային պարտավորությունների կատարումն ապահովելու նպատակով գրավադրված և պատասխանող Հասմիկ Ասատրյանին սեփականության իրավունքով պատկանող ՀՀ, ք.Երևան, Արաբկիր համայնք, Կիևյան 13 շենք, 36 հասցեում գտնվող բնակարանի վրա, ինչպես նաև պատասխանողներ «Բրեստ» ՍՊԸ-ին, Տիգրան Գալստյանին, Ավետիս Գալստյանին և «Ալֆա Վին» ՍՊԸ-ին սեփականության իրավունքով պատկանող գույքի և դրամական միջոցների վրա:

Բռնագանձել նաև բռնագանձվող գումարի 5 տոկոսի չափով գումար, որպես կատարողական գործողությունների կատարման ծախս:

***Վերոգրյալի հիման վրա և ղեկավարվելով «Սնանկության մասին» ՀՀ օրենքի 6-րդ հոդվածի 2-րդ մասով, «Դատական ակտերի հարկադիր կատարման մասին» ՀՀ օրենքի 28-րդ հոդվածով և 37-րդ հոդվածի 1-ին մասի 8-րդ կետով***

**Ո Ր Ո Շ Ե Ց Ի**

Կասեցնել 06.12.2013թ. վերսկսված թիվ 01/04-8364/13 կատարողական վարույթը 60-օրյա ժամկետով.

Առաջարկել պահանջատիրոջը և պարտապանին նրանցից որևէ մեկի նախաձեռնությամբ 60-օրյա ժամկետում սնանկության հայց ներկայացնել դատարան.

***Սույն որոշումը երկու աշխատանքային օրվա ընթացքում հրապարակել*** [***www.azdarar.am***](http://www.azdarar.am) ***ինտերնետային կայքում.***

***Որոշման պատճենն ուղարկել կողմերին.***

***Որոշումը կարող է բողոքարկվել ՀՀ վարչական դատարան կամ վերադասության կարգով` որոշումը ստանալու օրվանից տասնօրյա ժամկետում:***

ՀԱՐԿԱԴԻՐ ԿԱՏԱՐՈՂ Գ.ՄՈՒՐԱԴՅԱՆ